CELEX: 62012CN0038
Language: lv
Date: 2012-01-26 00:00:00
Title: Lieta C-38/12: Lūgums sniegt prejudiciālu nolēmumu, ko 2012. gada 26. janvārī iesniedza Nyíregyházi Törvényszék (Ungārija) — Felső-Tisza-vidéki Környezetvédelmi és Vízügyi Igazgatóság/Mezőgazdasági és Vidékfejlesztési Hivatal Központi Szerve

28.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 126/4
            
         Lūgums sniegt prejudiciālu nolēmumu, ko 2012. gada 26. janvārī iesniedza Nyíregyházi Törvényszék (Ungārija) — Felső-Tisza-vidéki Környezetvédelmi és Vízügyi Igazgatóság/Mezőgazdasági és Vidékfejlesztési Hivatal Központi Szerve
   
   (Lieta C-38/12)
   2012/C 126/08
   Tiesvedības valoda — ungāru
   
      Iesniedzējtiesa
   
   
      Nyíregyházi Törvényszék
   
   
      Lietas dalībnieki pamata procesā
   
   
      Prasītājs: Felső-Tisza-vidéki Környezetvédelmi és Vízügyi Igazgatóság
   
   
      Atbildētājs: Mezőgazdasági és Vidékfejlesztési Hivatal Központi Szerve
   
   
      Prejudiciālie jautājumi
   
   
               1)
            
            
               Vai Regulas (EK) Nr. 1782/2003 (1) 143.b panta 4. un 5. punkts ir jāinterpretē tādējādi, ka attiecībā uz 2008. gadu no Eiropas Lauksaimniecības garantiju fonda finansētā vienotā platībmaksājuma (VPM) piemērošanas jomas tiek izslēgtas plūdu novēršanai konstruēto dambju un uzbērumu nogāzes arī tādos gadījumos, ja 2003. gada 30. jūnijā vai pēc tam tajos ierīkotās pļavas tika sistemātiski aprūpētas, tās nopļaujot vai tās izmantojot kā ganības, un ir platības, kas tiek uzturētas labā lauksaimniecības stāvoklī?
            
         
               2)
            
            
               Vai Regulas (EK) Nr. 1782/2003 143.b panta 4. un 5. punkts ir jāinterpretē tādējādi, ka platības, kuru izmantošana lauksaimniecībai ir sekundāra, ir izslēgtas no platībatkarīgā atbalsta piemērošanas jomas?
            
         
      (1)  Padomes 2003. gada 29. septembra Regula (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 1. lpp.)